CELEX: 32020R0523
Language: hu
Date: 2020-04-07 00:00:00
Title: A Bizottság (EU) 2020/523 végrehajtási rendelete (2020. április 7.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének a 90211010 alszám (ortopédiai berendezések) tekintetében történő módosításáról

15.4.2020   
               
               
                  HU
               
               
                  Az Európai Unió Hivatalos Lapja
               
               
                  L 116/1
               
            
         A BIZOTTSÁG (EU) 2020/523 VÉGREHAJTÁSI RENDELETE
         (2020. április 7.)
         a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének a 9021 10 10 alszám (ortopédiai berendezések) tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének e) pontjára,
         mivel:
         
                     (1)
                  
                  
                     A 2658/87/EGK rendelet létrehozta az áruk nómenklatúráját (a továbbiakban: Kombinált Nómenklatúra), amelyet az említett rendelet I. melléklete tartalmaz.
                  
               
                     (2)
                  
                  
                     A jogbiztonság érdekében tisztázni kell a Kombinált Nómenklatúra 9021 10 10 alszáma alá tartozó ortopédiai berendezések besorolását.
                  
               
                     (3)
                  
                  
                     A Bíróság C-260/00–C-263/00. sz. egyesített ügyekben (2) hozott ítélete és a HR Magyarázat 9021 vámtarifaszámhoz tartozó magyarázata, valamint a 90. árucsoporthoz tartozó Megjegyzések 6. pontja alapján az ortopédiai berendezések kifejezetten ortopédiai célra tervezett termékek.
                  
               
                     (4)
                  
                  
                     Ítéletében a Bíróság kifejtette, hogy az ortopédiai berendezések sajátos gyógyászati célt szolgálnak, ami megkülönbözteti őket a hétköznapi (egyszerű), szélesebb körben használt termékektől. Az ortopédiai berendezéseket az általános termékektől megkülönböztető jegyek többek között azok gyártási módja, a készítésükhöz felhasznált anyagok, működési módjuk és a beteg sajátos hátrányaihoz való hozzáigazíthatóság.
                  
               
                     (5)
                  
                  
                     A 90. árucsoporthoz tartozó Megjegyzések 6. pontja szerint egy ortopédiai berendezés testi torzulások megelőzésére vagy korrigálására, illetve valamely testrész támasztására vagy tartására szolgál betegség, műtét vagy sérülés után.
                  
               
                     (6)
                  
                  
                     A HR Magyarázat 9021 vámtarifaszámhoz tartozó magyarázata példákat ad az ide sorolható ortopédiai eszközökre, valamint a nem a 9021 vámtarifaszám alá sorolandó termékekre is. A magyarázatokban ismertetett termékek köre összhangban van az új kiegészítő megjegyzéssel.
                  
               
                     (7)
                  
                  
                     A jogbiztonság érdekében példákat kell adni azokra az orvosi célokra, amelyeket bizonyos termékek szolgálhatnak anélkül, hogy sajátos gyógyászati célra tervezett ortopédiai berendezéseknek minősülnének.
                  
               
                     (8)
                  
                  
                     A jogbiztonság érdekében magyarázatot kell adni a további testi sérülések vagy alakváltozások megakadályozására szolgáló ortopédiai berendezések működési módjára (nagy fokú precizitására) vonatkozóan, megkülönböztetve ezeket a hétköznapi termékektől, amelyek nem tekinthetők ugyanolyan magas fokú precizitással tervezettnek, ezért nem képesek teljes mértékben megakadályozni a nemkívánt mozdulatokat.
                  
               
                     (9)
                  
                  
                     A Kombinált Nómenklatúra egységes uniós értelmezésének biztosítása érdekében annak Második része 90. árucsoportjához új kiegészítő megjegyzést kell fűzni.
                  
               
                     (10)
                  
                  
                     Az új kiegészítő megjegyzés összhangban van az (EU) 2018/787 bizottsági végrehajtási rendelettel (3), amely egy bokarögzítőt (ún. fűzős bokaortézis) sorol be a KN 9021 10 10 alszáma alá, a meglévő magyarázatokkal és a tagállamok bevett besorolási gyakorlatával összhangban.
                  
               
                     (11)
                  
                  
                     Ezért a 2658/87/EGK rendeletet ennek megfelelően módosítani kell.
                  
               
                     (12)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A 2658/87/EGK rendelet I. melléklete Második részében a 90. árucsoport szövege a következőképpen módosul:
            
                        1.
                     
                     
                        A Megjegyzések 7. pontja alatt a „Kiegészítő megjegyzés” cím helyébe „Kiegészítő megjegyzések” lép.
                     
                  
                        2.
                     
                     
                        A szöveg az alábbi kiegészítő megjegyzéssel egészül ki:
                        
                                    „2.
                                 
                                 
                                    A 9021 10 10 alszám alá tartozó „ortopédiai berendezések” kifejezetten egy konkrét ortopédiai célra tervezett berendezések, ellentétben azokkal a termékekkel, amelyek használata több célt is szolgálhat (például sportolás, gépelés stb. során megerőltetett ízületek, ínszalagok vagy inak számára kialakított termékek, továbbá azok a termékek, amelyek egyszerűen a például gyulladás hatására kialakult fájdalom csillapítására szolgálnak a sérült vagy működésképtelen testrészben).
                                    Az „ortopédiai berendezéseknek” teljes mértékben meg kell akadályozniuk a sérült vagy működésképtelen testrész (például ízületek, ínszalagok vagy inak) egy bizonyos mozdulatát a további sérülések vagy alakváltozások, illetve ezek súlyosbodásának megelőzése érdekében, ellentétben azon termékekkel, amelyek nem képesek megakadályozni konkrét mozdulatokat, de megakadályozzák a reflexszerű (azaz nem tudatosan végzett) mozdulatokat többek között rugalmas sínek, nyomáskiegyenlítő betétek, nem rugalmas textilanyagok és tépőzár-típusú pántok használatával elért viszonylagos merevségüknek köszönhetően.”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 7-én.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  Főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 256., 1987.9.7., 1. o..
         
            (2)  A Bíróság 2002. november 7-i ítélete a Lohmann and Medi Bayreuth C-260/00–C-263/00. sz. egyesített ügyekben, ECLI:EU:C:2002:637.
         
            (3)  A Bizottság (EU) 2018/787 végrehajtási rendelete (2018. május 25.) egyes áruk Kombinált Nómenklatúra szerinti besorolásáról (HL L 134., 2018.5.31., 1. o.).